pythainlp/thai_wikipedia_clean_20230101 huggingface dataset:
ฮอนด้าในญี่ปุ่นต้องการที่จะทำรถยนต์มินิแวนออกมาเพื่อให้สามารถตอบโจทย์ลูกค้าที่ต้องการรถมินิแวนอเนกประสงค์ ไม่เฉพาะฮอนด้า สตรีม เท่านั้น เพียงแต่ว่างบประมาณไม่มากพอที่จะอุดหนุนรถมินิแวนรุ่นอื่น ๆ ของฮอนด้า ทั้งฮอนด้า สเตปวากอน, ฮอนด้า โอดิสซี และฮอนด้า อีลิชั่น โดยฮอนด้าทำมินิแวนรุ่นแรกออกมา ซึ่งก็คือ ฮอนด้า โอดิสซีย์  นั่นเอง ซึ่งตลาดนี้เคยเป็นตลาดที่นิสสันเคยบุกเบิกเอาไว้ หมายความว่าฮอนด้ายังไม่เคยทำรถมินิแวนที่มีขนาดเล็กกว่าสตรีมไปจำหน่าย ในปี พ.ศ. 2544 ฮอนด้าจึงได้เปิดตัวโมบิลิโอออกมา สร้างขึ้นบนพื้นฐานของแจ๊ซรุ่นแรก แต่ไม่ประสบความสำเร็จ เนื่องจากตัวรถที่ดูแข็ง ๆ เป็นทรงกล่อง และเครื่องยนต์ที่สมรรถนะไม่ได้ดีพอ ถึงแม้ว่าจะกระตุ้นตลาดด้วยรุ่น Mobilio Spike เพื่อเอาใจลูกค้าวัยรุ่นแต่ก็ยังไม่ประสบความสำเร็จมากนัก แต่ฮอนด้าเองก็ยังไม่ยอมแพ้ เพราะตลาดมินิแวนขนาดเล็กยังมีช่องว่างให้เติบโตได้อีกมาก ฮอนด้าจึงสร้างฟรีดออกมา โดยใช้พื้นฐานของฮอนด้า แจ๊ซ,ซิตี้ และอินไซท์ และนำชื่อจากคำว่า Freedom มาตั้งชื่อรถ โดยตัดตัวอักษร om ออกไป ฮอนด้าได้แรงบันดาลใจมาจากร้านกาแฟในย่านเซตากายะ โตเกียว และในประเทศอิตาลี จนในที่สุด ฮอนด้าก็ได้เปิดตัวฟรีดภายใต้แนวคิด "Tri-angle + Square" แสดงให้เห็นถึงความโฉบเฉี่ยว และเอนกประสงค์ จนประสบความสำเร็จในญี่ปุ่น และมีกระแสที่แรงใช้ได้ จนกระแสก็เริ่มเล็ดลอดมายังชาวอินโดนีเซียและชาวไทยในเครือข่ายสังคมออนไลน์จนกระทั่งพบว่ากระแสของรถมินิแวนในอินโดนีเซียมีความรุนแรงมาก ในอดีต ฮอนด้าเคยนำสตรีมไปขึ้นสายการประกอบในอินโดนีเซียเช่นกัน แต่ปัญหาจากการประกอบในโรงงานที่อินโดนีเซีย ทำให้สตรีมไม่ประสบความสำเร็จมากนักในตลาดอาเซียน แม้จะออกรุ่นไมเนอร์เชนจ์มาแก้ภาพลักษณ์แล้วก็ตาม แต่ฮอนด้าก็อยากนำรถมินิแวนมาทำตลาดในย่านนี้อยู่แล้ว จึงนำฟรีดมาขึ้นสายการประกอบในอินโดนีเซียนั่นเอง รถรุ่นนี้ มีเครื่องยนต์ 1.5 ลิตร ระบบเกียร์เป็นเกียร์อัตโนมัติ 5 สปีด และเกียร์อัตโนมัติ CVT มีฐานการประกอบที่ประเทศอินโดนีเซีย
รุ่นที่หนึ่ง (GB3/GB4/GP3; พ.ศ. 2551–2559).
ฮอรด้า ฟรีด ได้ใช้เครื่องยนต์ 1.5 ลิตร กำลัง 118 แรงม้า ซึ่งเป็นเครื่องยนต์เดียวกันกับฮอนด้าแจ๊ซ/ซิตี้ แต่เครื่องยนต์ได้มีแรงบิดที่สูงกว่า อย่างเช่นเครื่องยนต์ของฟรีดมี 118 แรงม้า และมีแรงบิด 148 นิวตันเมตร ในขณะที่เครื่องยนต์ของแจ๊ซ/ซิตี้มีกำลัง 120 แรงม้า แต่มีแรงบิด 145 นิวตันเมตร
ราคาที่จำหน่ายในประเทศไทย.
ราคาก่อนไมเนอร์เชนจ์ (พ.ศ. 2552)
ต่อมาในปี พ.ศ. 2554 ได้มีการเพิ่มรุ่นพิเศษ FREED Limited โดยเสริมอุปกรณ์อำนวยความสะดวก เช่น ชุดเครื่องเล่นดีวีดี ระบบนำทางเนวิเกเตอร์ กล้องส่องหลัง และสัญลักษณ์ Limited เปิดราคาอยู่ที่ 939,500 บาท
ราคาหลังไมเนอร์เชนจ์ พ.ศ. 2555 ได้มีการเปลี่ยนแปลงอุปกรณ์บางอย่าง เช่น เปลี่ยนล้ออัลลอย, กระจังหน้า, กันชนหน้า, จอดีวีดี
ราคาปี พ.ศ. 2556 โดยที่สีขาวเพิ่มราคา 10,000 บาท และสีดำเพิ่มราคา 8,000 บาท
รุ่นที่สอง (GB5/GB6/GB7/GB8; พ.ศ. 2559–ปัจจุบัน).
ฮอนด้า ฟรีด รุ่นที่ 2 ได้เผยโฉมเมื่อเดือนมิถุนายน พ.ศ. 2559 และได้เปิดตัวในประเทศญี่ปุ่นเมื่อวันที่ 16 กันยายน พ.ศ. 2559 ในเดือนสิงหาคม พ.ศ. 2559 ได้มีแคมเปญโฆษณาฟรีดรุ่นที่สองในญี่ปุ่นโดยใช้เพลงแฮปปี้ ของฟาร์เรลล์ วิลเลียมส์
ฟรีดโฉมนี้ได้มาพร้อมกับรูปแบบ “Dynamism and Functionality” และเมื่อดูในภาพรวมก็ไม่ได้มีการเปลี่ยนแปลงอะไรแตกต่างไปจากโฉมที่แล้วมากนัก นอกเหนือจากมีการเปลี่ยนแปลงให้ดูดีขึ้นก็ได้มีการปรับปรุงประตูสไลด์ใหม่ด้วย
ฟรีดโฉมนี้ได้มีรุ่น 5 ที่นั่งในชื่อ ฟรีด+ ซึ่งมาแทนชื่อรุ่น "ฟรีด สไปก์" ในโฉมที่แล้ว
ณราชัย ชูเมืองกุศล
สิบเอก ณราชัย ชูเมืองกุศล เจ้าของฉายา หลงตีนติดจรวด เป็นนักตะกร้อลอดห่วงสากลทีมชาติไทย ผู้ได้รับการยกย่องให้เป็นนักตะกร้อลอดห่วงเบอร์หนึ่งของประเทศ และเป็นผู้มีส่วนช่วยให้ได้รับรางวัลเหรียญทองจากการแข่งขันซีเกมส์ 2009 ที่จัดขึ้น ณ ประเทศลาว โดยทีมไทยทำได้ 930 คะแนน
ณราชัยมีส่วนช่วยให้ทีมของเขาชนะการแข่งขันตะกร้อคิงส์คัพ ครั้งที่ 24 ประจำปี 2552 และครั้งที่ 27 ประจำปี 2555 และในเดือนมีนาคม พ.ศ. 2555 เขาได้อันดับ 1 ในศึกตะกร้อลอดห่วงอาชีพ ประจำปี 2555 ในประเภทบุคคล ด้วยคะแนน 3,180 คะแนน และชนะในประเภททีมเมื่อครั้งที่เล่นให้แก่ทีมสมุทรสาคร โดยเป็นฝ่ายชนะทีมการท่าเรือฯด้วยคะแนน 1,400-1,390 คะแนน และในเดือนเดียวกันนี้ ทีมของเขาได้อันดับ 3 ในการแข่งขันตะกร้อลอดห่วง เซอร์กิตที่ 4 ซึ่งจัดขึ้น ณ ลานพลาซ่า การกีฬาแห่งประเทศไทย หัวหมาก จากนั้น ในเดือนเมษายนของปีเดียวกันนี้ เขาได้รับเลือกเป็นนักกีฬาดีเด่นที่ได้รับเสื้อสามารถชั้น 2 ของ ทบ. ของการแข่งขันกีฬาภายในกองทัพบก ครั้งที่ 62 ประจำปี 2555 และในเดือนกันยายน ณราชัยเล่นให้แก่ทีมกองทัพบกในการแข่งขันตะกร้อชิงชนะเลิศแห่งประเทศไทย ชิงถ้วยพระราชทานสมเด็จพระบรมโอรสาธิราส สยามมกุฎราชกุมาร ครั้งที่ 34 โดยเป็นฝ่ายชนะทีมการท่าเรือฯด้วยคะแนน 1,550-1,520 คะแนน
ใน พ.ศ. 2556 ณราชัยเข้าแข่งขันตะกร้อลอดห่วง ชิงแชมป์ประเทศไทย ประจำปี 2556 เซอร์กิตที่ 2 ให้แก่ทีมการท่าเรือไทย ซึ่งสามารถเป็นฝ่ายชนะทีมปทุมธานีในรอบชิงชนะเลิศ ที่จัดขึ้น ณ ลานพลาซ่า การกีฬาแห่งประเทศไทย หัวหมาก
ณราชัยเป็นผู้ชื่นชอบฟังเพลงพงษ์สิทธิ์ คัมภีร์ และชอบทานหอยดอง ส่วนหนังสือพิมพ์ที่อ่านมากที่สุดคือหนังสือพิมพ์เดลินิวส์
ตราแผ่นดินของกรีซ
ตราแผ่นดินของกรีซ เริ่มใช้เมื่อพ.ศ. 2518 มีส่วนประกอบคือ
ตราแผ่นดินของคอซอวอ
ตราแผ่นดินของคอซอวอ เริ่มใช้เมื่อพ.ศ. 2551 มีส่วนประกอบคือ
เทศบาลเมืองหนองสามวัง
ตราแผ่นดินของโปแลนด์
ตราแผ่นดินของโปแลนด์ เป็นรูปเหยี่ยวกำลังกางบินสีเงินภายในอาร์มพื้นหลังสีแดง เริ่มใช้ครั้งแรกเมื่อ พ.ศ. 2462
กาเตรีนา กอร์นาโร
กาเตรีนา กอร์นาโร (, ; 25 พฤศจิกายน ค.ศ. 1454 – 10 กรกฎาคม ค.ศ. 1510) หรือ กาตารีนา กอร์แนร์ (เวนิส: ) เป็นพระมหากษัตริย์พระองค์สุดท้ายแห่งราชอาณาจักรไซปรัส พระองค์เป็นพระอัครมเหสีในพระเจ้าฌักที่ 2 แห่งไซปรัส และเป็นผู้สำเร็จราชการแทนพระองค์ในรัชกาลพระเจ้าฌักที่ 3 แห่งไซปรัส ช่วง ค.ศ. 1473–1474 ก่อนเสวยราชสมบัติขึ้นเป็นสมเด็จพระราชินีนาถแห่งไซปรัส ตั้งแต่วันที่ 26 สิงหาคม ค.ศ. 1474 ถึง 26 กุมภาพันธ์ ค.ศ. 1489
พระองค์ถูกประกาศเป็น "ธิดาของนักบุญมาระโก" จากการที่สาธารณรัฐเวนิสเข้ายึดครอบครองราชอาณาจักรไซปรัสหลังการสวรรคตของพระเจ้าฌักที่ 2 พระราชสวามี
พื้นเพเดิม.
กาเตรีนาเป็นธิดาของมาร์โก กอร์นาโร (; ธันวาคม 1406 – 1 สิงหาคม 1479) เป็นอัศวินแห่งจักรวรรดิโรมันอันศักดิ์สิทธิ์และอภิชนชาวเวนิส กับฟีโอเรนซา กริสโป  พระองค์มีพระเชษฐาคนหนึ่งชื่อจอร์โจ กอร์นาโร (; 1452 – 31 กรกฎาคม 1527) ซึ่งเป็นอัศวินและอภิชนเช่นบิดา
มาร์โกพระราชชนกเป็นเหลนของมาร์โก กอร์นาโร (; 1286 – 13 มกราคม 1368) ดอเจแห่งเวนิสช่วงปี ค.ศ. 1365 ถึง 1368 มีบุคคลจากตระกูลกอร์นาโรเป็นดอเจถึงสี่คน พวกเขามีความสัมพันธ์เชิงพาณิชย์กับไซปรัสมายาวนาน รวมทั้งมีกิจการโรงงานน้ำตาลในแถบเมืองเอพิสโคพีของเขตลีมาซอล และส่งออกผลิตภัณฑ์จากไซปรัสส่งขายยังเมืองเวนิส
ส่วนฟีโอเรนซาพระราชชนนีเป็นธิดาของนีโกลัส กริสโป ลอร์ดแห่งไซรอส (; 1392–1450) กับภรรยาคนหนึ่งซึ่งคาดว่าเป็นบุตรสาวของจาโกโป กัตตีลูซีโอ  เพราะสอดคล้องกับเอกสารที่ระบุตรงกันว่านิกโกเลาะ  เป็นลูกเขยของจาโกโปแห่งเลสบอส ส่วนบันทึกของกาเตรีโน เซโนซึ่งบันทึกไว้ใน ค.ศ. 1474 บันทึกชื่อของภรรยาคนที่สองของกริสโปไว้ว่า ยูโดกีอา-วาเลนซาแห่งเทรบีซอนด์  พระราชธิดาในจักรพรรดิจอห์นที่ 4 แห่งเทรบีซอนด์ซึ่งประสูติแต่พระราชธิดาไม่ปรากฏพระนามของพระเจ้าอเล็กซันเดอร์ที่ 1 แห่งจอร์เจีย จากการศึกษาของมีแชล คูร์ซันสกิส  พบว่า สตรีผู้นี้ไม่มีตัวตนจริง
พระเจ้าฌักที่ 2 แห่งไซปรัส หรือเป็นที่รู้จักในพระนาม "ฌักพระราชบุตรนอกสมรส"  ชิงบัลลังก์จากพระราชินีนาถชาร์ล็อต พระขนิษฐาต่างพระชนนี แล้วสถาปนาตนเองเสวยราชสมบัติขึ้นเป็นพระมหากษัตริย์แห่งไซปรัสแทนที่เมื่อ ค.ศ. 1468 และในปีนั้นพระองค์ทรงเลือกกาเตรีนามาเป็นพระราชินีแห่งไซปรัส อันสร้างความพอใจแก่สาธารณรัฐเวนิสอย่างยิ่ง เพราะจะส่งผลดีเชิงพาณิชยกรรมและสิทธิพิเศษต่อกิจการของเวนิสในไซปรัส ทั้งสองพระองค์อภิเษกสมรสกันเมื่อวันที่ 30 กรกฎาคม ค.ศ. 1468 ณ เมืองเวนิส ซึ่งขณะนั้นกาเตรีนามีพระชนมายุเพียง 14 พรรษา หลังพระราชพิธีอภิเษกสมรส กาเตรีนาจึงเสด็จไปประทับ ณ ไซปรัสและจัดพระราชพิธีอภิเษกสมรสอีกครั้งช่วงเดือนตุลาคมหรือพฤศจิกายน ค.ศ. 1472 ที่เมืองฟามากุสตา
หลังการอภิเษกสมรสหนที่สองได้ไม่นานนัก พระเจ้าฌักที่ 2 ก็ทรงพระประชวรและเสด็จสวรรคตในวันที่ 10 กรกฎาคม ค.ศ. 1473 ในช่วงเวลานั้นพระราชินีกาเตรีนากำลังทรงพระครรภ์ ไม่ช้าจึงประสูติกาลพระราชโอรสคือพระเจ้าฌักที่ 3 เมื่อวันที่ 28 สิงหาคม ค.ศ. 1473 ด้วยเหตุนี้พระราชินีกาเตรีนาจึงเป็นผู้สำเร็จราชการแทนพระองค์ในพระเจ้าฌักที่ 3 ทว่าวันที่ 26 สิงหาคม ค.ศ. 1474 พระเจ้าฌักที่ 3 เสด็จสวรรคตหลังการประชวร พระราชินีกาเตรีนาจึงเสวยราชสมบัติเป็นพระมหากษัตริย์สืบต่อมา มีข่าวลือว่าพระราชาพระองค์น้อยนี้น่าจะถูกพวกเวนิสหรือพรรคพวกของอดีตพระราชินีนาถชาร์ล็อตลอบปลงพระชนม์ด้วยยาพิษ
อาณาจักรเสื่อมโทรมมายาวนานเพราะตกเป็นรัฐบรรณาการของมัมลูกตั้งแต่ ค.ศ. 1426 เป็นต้นมา ในรัชกาลของพระราชินีนาถกาเตรีนา เกาะไซปรัสถูกควบคุมโดยพ่อค้าชาวเวนิส และในวันที่ 14 กุมภาพันธ์ ค.ศ. 1489 พระองค์ทรงถูกบีบบังคับให้สละราชสมบัติและขายระบบบริหารประเทศทั้งหมดแก่สาธารณรัฐเวนิส
ในเอกสารของจอร์จ บูสโตรนีโอส  บันทึกไว้ว่า "วันที่ 15 กุมภาพันธ์ ค.ศ. 1489 สมเด็จพระราชินีนาถเสด็จพระราชดำเนินทางสถลมารคออกจากนิโคเซียไปเมืองฟามากุสตาเพื่อเสด็จออก [จากไซปรัส] และเมื่อพระองค์ขึ้นประทับบนหลังม้า ทรงฉลองพระองค์ผ้าไหมสีดำ รายล้อมไปด้วยเหล่านางในและอัศวินของพระองค์ [...] ในขบวนเสด็จ พระราชินีกันแสง ดวงพระเนตรปริ่มไปด้วยชลนาตลอดระยะเวลาเสด็จ ผู้คนที่เฝ้าแหนรับเสด็จล้วนเทวษร่ำไห้เช่นกัน"
เดือนกุมภาพันธ์ ค.ศ. 1489 รัฐบาลเวนิสโน้มน้าวให้พระราชินีกาเตรีนายกสิทธิเหนือบัลลังก์ไซปรัสแก่ดอเจแห่งเวนิสเพื่อขยายอำนาจ
ราชอาณาจักรไซปรัสซึ่งเป็นรัฐนักรบครูเสดแห่งสุดท้ายได้ตกเป็นอาณานิคมของสาธารณรัฐเวนิส และเพื่อเป็นการชดเชย พระองค์ได้รับการสงวนพระอิสริยยศเป็นพระราชินีดังเดิม และได้รับการแต่งตั้งเป็น "ซิญญอราแห่งอาโซโล" (, เวนิส: ) ในแถบแตร์ราแฟร์มาของสาธารณรัฐเวนิสเมื่อวันที่ 24 มิถุนายน ค.ศ. 1489 ณ เมืองอาโซโล เป็นเมืองอันมีชื่อเสียงด้านวรรณกรรมและศิลปะที่มีลักษณะเฉพาะ โดยปีเอโตร เบมโบได้แต่ง "กลีอาโซลานี"  อันเป็นบทสนทนาเกี่ยวกับความรักที่เกิดขึ้นใกล้กับพระราชสำนักของพระราชินีนาถกาเตรีนา
กาเตรีนา กอร์นาโรสวรรคตเมื่อวันที่ 10 กรกฎาคม ค.ศ. 1510 ณ เมืองเวนิส
พระราชานุสรณ์.
พระราชประวัติของพระองค์ถูกดัดแปลงเป็นบทละครอุปรากรโดยฌูลส์-อ็องรี แวร์นัว เดอ แซ็ง-ฌอร์ฌ ได้แก่เรื่อง "คาทารีนา กอร์นาโร" (; 1841) กำกับโดยฟรันทซ์ ลัคเนอร์, "ลาเรนเดอชิปร์" (; 1841) กำกับโดยฟรอม็องตาล อาเลวี และ "กาเตรีนา กอร์นาโร" (; 1844) กำกับโดยกาเอตาโน โดนิซเซตตี
มีพระสาทิสลักษณ์ของพระองค์หลายภาพถูกวาดโดยจิตรกรผู้มีชื่อเสียง ได้แก่ อัลเบร็ชท์ ดือเรอร์, ทิเชียน, เจนตีเล เบลลีนี และจอร์โจเน
ในประเทศไซปรัสมีการก่อตั้งสถาบันกอร์นาโร  ซึ่งเป็นสถาบันการกุศลที่เมืองลาร์นากา ก่อตั้งโดยศิลปินชื่อสตาส พาลัสโกส  เพื่อส่งเสริมศิลปะและวัฒนธรรม แต่สถาบันดังกล่าวถูกปิดโดยเทศบาลลาร์นากาเมื่อ ค.ศ. 2017
เดือนตุลาคม ค.ศ. 2011 กรมโบราณวัตถุของไซปรัส ประกาศว่าจะมีการบูรณะพระราชวังฤดูร้อนของกาเตรีนา กอร์นาโรในโปตาเมียซึ่งถูกทำลายบางส่วน คาดว่าต้องใช้งบฟื้นฟูราวหนึ่งล้านยูโร เพื่อพัฒนาเป็นศูนย์วัฒนธรรม
ตริส(8-ไฮดรอซีควิโนลินาโต)อะลูมิเนียม
ตริส(8-ไฮดรอซีควิโนลินาโต)อะลูมิเนียม  เป็นสารประกอบเคมีที่มีสูตร Al(C9H6NO)3 และยังเป็นสารประกอบโคออร์ดิเนชัน ในประเด็นที่อะลูมิเนียมผูกพันอยู่ในลักษณะไบเดนเตต เพื่อผันฐานของทั้งสามลิแกนด์ของ8-ไฮดรอซีควิโนลินาโต
ทั้งสองเที่ยง และสารอินทรีย์ใบหน้า ที่เป็นที่รู้จักเช่นเดียวกับโพลิมออีกหลายๆ (รูปแบบผลึกแตกต่างกัน)
สารประกอบจะถูกจัดเตรียมโดยปฏิกิริยาของ8-ไฮดรอซีควิโนลินาโต ที่มีอะลูมิเนียม(III) แหล่งที่มา
Alq3 เป็นองค์ประกอบร่วมกันของOLED การเปลี่ยนแปลงแทนที่บน วงแหวนควิโนลีส่งผลกระทบต่อคุณสมบัติเรืองแสงของมัน
ยอดเขาซารืยเชฟ
ยอดเขาซารืยเชฟ  หรือ ภูเขาฟุโย (, "Fuyō-san", "Fuyō-yama", "Fuyo-zan", "Huyō San", "Matsuwa-fuji") เป็นภูเขาไฟชนิดประกอบที่ครอบคลุมพื้นที่เกือบทั้งหมดของเกาะมาตูอาในหมู่เกาะคูริล ประเทศรัสเซีย
เจ้าชายจอห์น โอเวน โดมินิสแห่งฮาวาย พระราชสวามี
กรวยภูเขาไฟสลับชั้น
กรวยภูเขาไฟสลับชั้น หรือที่รู้จักกันดีในชื่อ ภูเขาไฟชนิดประกอบ ความสูงของภูเขาไฟทรงกรวยก่อขึ้นโดยชั้นหินซึ่งเกิดจากการแข็งตัวของหินหลอมเหลวหลายชั้น, เทฟรา, หินภูเขาไฟ และเถ้าภูเขาไฟ ซึ่งแตกต่างจากภูเขาไฟโล่ กรวยภูเขาไฟสลับชั้นมีลักษณะรายละเอียดที่สูงชันและการอักเสบเฉียบพลันเป็นระยะ ๆ และเงียบสงบเฉียบพลัน ในขณะที่มีบางอย่างกับหลุมที่ถล่มแอ่งภูเขาไฟรูปกระจาด หินหลอมเหลวที่ไหลจากกรวยภูเขาไฟสลับชั้นมักจะเย็นตัวลงและแข็งตัวก่อนที่จะแพร่กระจายไปไกลเนื่องจากความหนืดสูง หินหนืดหลอมเหลวขึ้นรูปนี้มักจะเป็นหินเฟลสิก ที่มีระดับสูงถึงกลางของซิลิก้า (เช่นเดียวกับใน ไรโอไลต, ดาไซต์ หรือแอนเดไซต์) ที่มีจำนวนน้อยของหินหนืดซิสน้อยกว่าความหนืด ครอบคลุมหมดหินหลอมเหลวที่ไหลหินเฟลสิก เป็นเรื่องแปลก แต่ในการเดินทางไกลที่สุดเท่าที่ 15 กม. (9.3 ไมล์)
เจ้าหญิงมาเรีย อเมเลียแห่งบราซิล
เจ้าหญิงมาเรีย อเมเลียแห่งบราซิล (1 ธันวาคม ค.ศ. 1831 - 4 กุมภาพันธ์ ค.ศ. 1853) ทรงเป็นเจ้าหญิงแห่งจักรวรรดิบราซิลและเป็นพระนางจึงเป็นพระบรมวงศานุวงศ์บราซิลสายราชวงศ์บราแกนซา พระราชบิดาของพระนางคือ จักรพรรดิเปดรูที่ 1 แห่งบราซิล พระประมุขพระองค์แรกแห่งบราซิล และพระราชมารดาคือ เจ้าหญิงอเมลีแห่งเลาช์เทนเบิร์ก เป็นพระราชธิดาเพียงพระองค์เดียวในการอภิเษกสมรสครั้งที่สองของพระราชบิดา เจ้าหยิงมาเรีย อเมเลียประสูติในฝรั่งเศสหลังจากการสละราชบัลลังก์ของจักรพรรดิเปดรูที่ 1 ให้แก่พระราชโอรสคือ จักรพรรดิเปดรูที่ 2 แห่งบราซิล ก่อนที่เจ้าหญิงมาเรีย อเมเลียจะมีพระชนมายุได้หนึ่งเดือน จักรพรรดิเปดรูที่ 1 เสด็จไปที่โปรตุเกสเพื่อฟื้นฟูราชบัลลังก์ให้แก่พระราชธิดาพระองต์โตในการอภิเษกสมรสครั้งแรกของพระองค์คือ สมเด็จพระราชินีนาถมาเรียที่ 2 แห่งโปรตุเกส พระองค์ทรงทำสงครามและประสบความสำเร็จในการขับไล่พระอนุชาของพระองค์คือ พระเจ้ามิเกลแห่งโปรตุเกส ผู้ทำการช่วงชิงราชบัลลังก์ของพระนางมาเรียที่ 2
เพียงไม่กี่เดือนหลังจากได้รับชัยชนะ จักรพรรดิเปดรูที่ 1 เสด็จสวรรคตด้วยวัณโรค พระราชมารดาของเจ้าหญิงมาเรีย อเมเลียนำพระนางไปที่โปรตุเกส ที่ที่ทรงดำรงพระชนม์ชีพส่วนใหญ่โดยไม่ทรงเคยเสด็จไปยังบราซิลเลย รัฐบาลบราซิลปฏิเสธที่จะสถาปนาให้เจ้าหญิงมาเรีย อเมเลียเป็นพระบรมวงศานุวงศ์บราซิลเนื่องมาจากทรงประสูติในต่างประเทศ แต่เมื่อพระเชษฐาต่างพระมารดาของพระนางคือ จักรพรรดิเปดรูที่ 2 ทรงบรรลุนิติภาวะในปีพ.ศ. 2383 พระองค์ก็เข้าแทรกแซงให้เจ้าหญิงได้รับสิทธินี้สำเร็จ
เจ้าหญิงมาเรีย อเมเลียทรงหมั้นกับอาร์คดยุกแม็กซีมีเลียนแห่งออสเตรียในต้นปีค.ศ. 1852 แต่ก่อนการอภิเษกสมรส เจ้าหญิงทรงพระประชวรด้วยวัณโรคและทรงถูกนำพระองค์ไปที่ฟุงชาลเมืองหลวงของหมู่เกาะมาเดราของโปรตุเกส แม้ว่าสภาพภูมิอากาศจะดีต่อสุขภาพ แต่พระพลานามัยของเจ้าหญิงยังคงทรุดลง และเจ้าหญิงสิ้นพระชนม์ในวันที่ 4 กุมภาพันธ์ ค.ศ. 1853 พระศพของเจ้าหญิงถูกนำกลับมายังแผ่นดินใหญ่โปรตุเกสและฝังที่พระอารามเซา วิเซนเต เดอ ฟอรา เกือบ 130 ปีต่อมา พระศพของพระนางถูกนำมายังบราซิล เพื่อเป็นพระเกียรติของพระราชธิดา พระราชมารดาของเจ้าหญิงทรงให้ทุนก่อสร้างโรงพยาบาล "ปรินเซซา ดี. มาเรีย อเมเลีย" ในฟุงชาล พระคู่หมั้นของเจ้าหญิง อาร์คดยุกแม็กซีมีเลียนทรงจาริกแสวงบุญที่บราซิลและมาเดรา การเดินทางของพระองค์ครั้งนี้มีอิทธิพลต่อการตัดสินพระทัยรับราชบัลลังก์เม็กซิโกของพระองค์ในปีค.ศ. 1864
เจ้าหญิงมาเรีย อเมเรียประสูติในวันที่ 1 ธันวาคม ค.ศ. 1831 ที่ปารีส และทรงได้รับการประกอบพิธีล้างบาปและมีพระนามว่า มาเรีย อเมเลีย ออกัสตา ยูจีเนีย โจเซฟีนา ลุยซา เทโอโดลินดา อีลอย ฟรานซิสโก ซาเวียร์ เดอ เปาลา กาเบรียลา ราฟาเอลา กอนซากา เจ้าหญิงทรงเป็นพระราชธิดาเพียงพระองค์เดียวในจักรพรรดิเปดรูที่ 1 แห่งบราซิล ดยุกแห่งบราแกนซา ที่ประสูติแต่เจ้าหญิงอเมลีแห่งเลาช์เทนเบิร์ก พระมเหสีพระองค์ที่สอง ผ่านทางพระราชบิดาเจ้าหญิงทรงเป็นพระบรมวงศานุวงศ์บราแกนซาสายบราซิล (ภาษาโปรตุเกส: "Bragança") และทรงได้รับพระราชทานยศ "ดอนย่า" (ท่านหญิง)ตั้งแต่ประสูติ พระองค์ทรงเป็นพระราชนัดดาในพระเจ้าฌูเอาที่ 6 แห่งโปรตุเกส พระราชมารดาของเจ้าหญิงมาเรีย อเมเลียเป็นพระธิดาในเออแฌน เดอ โบอาร์แน ดยุกแห่งเลาช์เทนเบิร์ก และเป็นพระโอรสเลี้ยงในจักรพรรดินโปเลียนที่ 1 แห่งฝรั่งเศส ยูจีนอภิเษกสมรสกับเจ้าหญิงออกุสตาแห่งบาวาเรีย พระราชธิดาองค์โตในพระเจ้ามักซีมีเลียนที่ 1 โยเซฟแห่งบาวาเรีย
วิทยาลัยเทคโนโลยีบริหารธุรกิจรักไทย ขุขันธ์
วิทยาลัยเทคโนโลยีบริหารธุรกิจรักไทย ขุขันธ์ (อังกฤษ : Rakthai Khukhan Bussiness Administration Technological College) เป็นวิทยาลัยอาชีวศึกษาเอกชน ในสังกัดสำนักงานคณะกรรมการส่งเสริมการศึกษาเอกชน ก่อตั้งขึ้นเมื่อปี พ.ศ. 2547 ตั้งอยู่ที่ ตำบลห้วยเหนือ อำเภอขุขันธ์ จังหวัดศรีสะเกษ จัดการเรียนการสอนในระดับประกาศนียบัตรวิชาชีพ (ปวช.) และประกาศนียบัตรวิชสชีพชั้นสูง (ปวส.)  ผู้รับใบอนุญาตเปิดสถานศึกษาคือ นายศิริธัช โรจนพฤษ์ เป็นผู้รับใบอนุญาตเปิดบริษัทเทคโนโลยีบริหารธุรกิจรักไทย จำกัด
ในวันที่ 12 กุมภาพันธ์ 2559 ราชกิจจานุเบกษา ได้มีการเผยแพร่คำสั่งหัวหน้า คณะรักษาความสงบแห่งชาติ ที่ 8/2559 ซึ่งมีสาระสำคัญคือให้สถาบันอาชีวศึกษาทั้งภาครัฐและเอกชนรวมเข้าไว้ด้วยกันโดยมีผลตั้งแต่วันที่ 13 กุมภาพันธ์ 2559
ประวัติวิทยาลัยเทคโนโลยีบริหารธุรกิจรักไทย ขุขันธ์ จ.ศรีสะเกษ เปิดเป็นวิทยาลัยอาชีวศึกษา ระดับประกาศนียบัตรวิชาชีพ (ปวช.) และระดับประกาศนียบัตรวิชาชีพชั้นสูง (ปวส.) เปิดสอนครั้งแรกเมื่อวันที่ 7 มิถุนายน พ.ศ. 2547 ผู้รับใบอนุญาต คือ บริษัทเทคโนโลยีบริหารธุรกิจรักไทย ขุขันธ์ โดยนายอามร เจตจำนง เป็นผู้รับใบอนุญาตตามใบอนุญาตให้จัดตั้งโรงเรียนที่ ศก.0006/2547 นายพงษ์ศักดิ์ บุญศล เป็นผู้จัดการโรงเรียน ตามใบอนุญาตที่ ศก.0008/2552
วิทยาลัยเทคโนโลยีบริหารธุรกิจรักไทย ขุขันธ์ จัดเป็นสถานศึกษา ดูแลและรับผิดชอบนักศึกษาจากอำเภอขุขันธ์ อำเภอภูสิงห์ อำเภอปรางค์กู่ และส่วนหนึ่งของอำเภอไพรบึง มีความพร้อมด้านหลักสูตรการเรียนการสอน บุคลากร อาคารสถานที่ วัสดุและครุภัณฑ์ สามารถให้ความรู้ทักษะด้านวิชาชีพ ต่อชุมชน เมื่อสำเร็จการศึกษาทุกหลักสูตรสามารถไปประกอบวิชาชีพได้ และมีความรู้ขั้นพื้นฐาน สามารถไปศึกษาต่อในระดับสูงได้
วิทยาลัยเทคโนโลยีบริหารธุรกิจรักไทย มีหน้าที่จัดการศึกษาฝึกอบรม และส่งเสริมการประกอบอาชีพให้เป็นไปตามนโยบายของรัฐบาล สอดคล้องกับการพัฒนาเศรษฐกิจและสังคมของชาติ ได้กำหนดแผนนโยบาย บริหารจัดการเรียนการสอนคือ
มีเนื้อที่ 12 ไร่ 3 งาน 30 ตารางวา ตั้งอยู่เลขที่ 407 บ้านหาด หมู่ 3 ตำบลห้วยเหนือ อำเภอขุขันธ์ จังหวัดศรีสะเกษ
สภาพชุมชน เศรษฐกิจ สังคมและการเมือง.
ชุมชนในพื้นที่บริการของวิทยาลัย ได้แก่ ชุมชนในเขตพื้นที่อำเภอขุขันธ์ อำเภอภูสิงห์ อำเภอปรางค์กู่ และอำเภอไพรบึง สภาพเศรษฐกิจส่วนใหญ่ประกอบอาชีพเกษตรกรรม ภาษาที่ใช้ในท้องถิ่น ได้แก่ ภาษาไทย ภาษาลาว ภาษาเขมร ภาษาส่วย ประชาชนส่วนใหญ่นับถือศาสนาพุทธ ประชาชนยึดมั่นในระบอบประชาธิปไตย
แคล-คอมพ์ อีเล็คโทรนิคส์ (ประเทศไทย)
บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) ( ชื่อย่อ:CCET) จดทะเบียนจัดตั้งบริษัทเมื่อวันที่ 4 ธันวาคม 2532 เพื่อประกอบธุรกิจเป็นผู้ผลิตและจัดจำหน่ายผลิตภัณฑ์อีเล็คโทรนิคส์ โดยส่วนใหญ่เป็นการผลิตภายใต้เครื่องหมายการค้าของลูกค้าในรูปแบบของ Original Equipment Manufacturing (OEM)
บริษัท ผลิตภัณฑ์คอนกรีตชลบุรี จำกัด (มหาชน) ( ชื่อย่อ:CCP) จดทะเบียนจัดตั้งบริษัทเมื่อวันที่ 19 เมษายน 2526 เพื่อประกอบธุรกิจผลิตและจำหน่ายผลิตภัณฑ์คอนกรีตผสมเสร็จและผลิตภัณฑ์คอนกรีตสำเร็จรูปภายใต้เครื่องหมายการค้า “CCP” และธุรกิจที่เกี่ยวข้องงานสาธารณูปโภคอย่างครบวงจร ปัจจุบันธุรกิจหลักของบริษัทแบ่งได้เป็น 3 สาย คือ ธุรกิจผลิตภัณฑ์คอนกรีต ธุรกิจร้านจำหน่ายวัสดุก่อสร้างและอุปกรณ์ตกแต่งบ้าน ในรูปแบบร้านค้าปลีกสมัยใหม่ และธุรกิจคอนกรีตมวลเบา
บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน) ( ชื่อย่อ:CEN) บริษัทดำเนินธุรกิจโดยการถือหุ้นในบริษัทอื่น (Holding Company) ทั้งนี้ ณ ปัจจุบันบริษัทมีบริษัทย่อยจำนวน 5 บริษัท
บริษัท ซีเฟรชอินดัสตรี จำกัด (มหาชน) ( ชื่อย่อ:CFRESH) บริษัทก่อตั้งเมื่อปี 2525 ประกอบธุรกิจผลิตและส่งออกผลิตภัณฑ์กุ้งแช่แข็ง ในปี 2536 บริษัทได้เข้าจดทะเบียนในตลาดหลักทรัพย์แห่งประเทศไทย ปัจจุบันบริษัทเป็นผู้ผลิตและจัดจำหน่ายอาหารทะเลแช่แข็ง โดยส่วนใหญ่เป็นกุ้งแช่แข็งในรูปแบบผลิตภัณฑ์ต่าง ๆ เช่น กุ้งสด กุ้งต้ม กุ้งชุบแป้ง กุ้งซูชิ เป็นต้น โดยผลิตภัณฑ์เกือบทั้งหมดส่งออกจำหน่ายต่างประเทศภายใต้เครื่องหมายการค้าของบริษัท ได้แก่ Seafresh, Sea Angel, Go Go, Thai Chia และเครื่องหมายการค้าของลูกค้า
อิบน์ คาลดูน
ดัซโซลท์-เบร์เกต์/ดอร์เนียร์ อัลฟาเจ๊ต
ส่วนต่อขยายของรถไฟฟ้าเฉลิมพระเกียรติ 6 รอบพระชนมพรรษา
ตราแผ่นดินของฟินแลนด์
ตราแผ่นดินของฟินแลนด์ เริ่มใช้เมื่อพ.ศ. 2123 บังคับใช้เมื่อ พ.ศ. 2521 มีส่วนประกอบคือ
เหรียญดุษฎีมาลา เข็มศิลปวิทยา
กัลลิโพลี
คาบสมุทรกัลลิโพลี (; ; , ) ตั้งอยู่ทางใต้ของเธรซตะวันออกในประเทศตุรกีส่วนทวีปยุโรป โดยทางตะวันตกมีทะเลอีเจียนและทางตะวันออกมีช่องแคบดาร์ดะเนลส์
กัลลิโพลีเป็นรูปภาษาอิตาลีของชื่อในภาษากรีกว่า  หมายถึง 'เมืองที่สวยงาม' ซึ่งเป็นชื่อดั้งเดิมของเมืองเกลิโบลูในปัจจุบัน ในสมัยคลาสสิก คาบสมุทรนี้มีชื่อว่า เธรเซียนเคร์โซนีซ (; , ; )
คาบสมุทรนี้ตั้งอยู่ระหว่างดาร์ดะเนลส์ (อดีตมีชื่อว่าเฮลเลสพอนต์) กับอ่าวซารอส (อดีตมีชื่อว่าอ่าวเมลัส) มีน้ำไหลไปทางตะวันตกเฉียงใต้ไปยังทะเลอีเจียน ในสมัยโบราณ เคยมีกำแพงยาวป้องกันไว้ ตั้งอยู่ที่ส่วนที่แคบที่สุดของคาบสมุทรใกล้เมืองโบราณอากอรา คอคอดที่มีกำแพงกีดขวางมีความกว้างเพียง 36 สตาเดีย หรือประมาณ แต่ความยาวของคาบสมุทรจากกำแพงนี้ถึงแหลมมัสตูเซียทางใต้สุด วัดได้ 420 สตาเดีย หรือประมาณ
คาบสมุทรกัลลิโพลี
บริษัท คันทรี่ กรุ๊ป ดีเวลลอปเมนท์ จำกัด (มหาชน) ( ชื่อย่อ:CGD) บริษัทดำเนินธุรกิจการลงทุนโดยการถือหุ้นในบริษัทอื่นๆ (Holding Company) โดยจะลงทุนในบริษัทซึ่งมีศักยภาพที่จะเติบโตและสร้างผลกำไร หรือมีคุณสมบัติที่จะเป็นบริษัทจดทะเบียนในตลาดหลักทรัพย์ได้ในอนาคต
หลักทรัพย์ คันทรี่ กรุ๊ป
บริษัทหลักทรัพย์ คันทรี่ กรุ๊ป จำกัด (มหาชน) ( ชื่อย่อ:CGS) เป็นบริษัทที่ดำเนินธุรกิจนายหน้าซื้อขายหลักทรัพย์ ก่อตั้งขึ้นในปี พ.ศ. 2509 ในชื่อบริษัท แอ๊ดคินซัน เอ็นเตอร์ไปรส์ จำกัด บริษัทสมัครและได้รับเลือกเป็นบริษัทสมาชิกหมายเลข 3 ของตลาดหลักทรัพย์ในปี พ.ศ. 2517 และบริษัทได้เปลี่ยนแปลงชื่อเป็น “บริษัทหลักทรัพย์ แอ๊ดคินซัน จำกัด” ในปี พ.ศ. 2522
ปัจจุบันบริษัทประกอบธุรกิจ 8 ประเภทคือ
บริษัท จรัญประกันภัย จำกัด (มหาชน) ( ชื่อย่อ:CHARAN) เดิมชื่อ “บริษัท ซุ่นเฮงหลีประกันภัย จำกัด” ก่อตั้งขึ้น เมื่อวันที่ 10 พฤศจิกายน 2492 เพื่อดำเนินธุรกิจรับประกันวินาศภัยทุกประเภท ได้แก่ การประกันอัคคีภัย การประกันภัยทางทะเลและขนส่ง การประกันภัยเบ็ดเตล็ด และการประกันภัยรถยนต์
การเปลี่ยนแปลงและพัฒนาการที่สำคัญของ บริษัท จรัญประกันภัย จำกัด (มหาชน) ได้แก่
บริษัท จรัญประกันภัย จำกัด (มหาชน) ประกอบธุรกิจหลัก แบ่งได้เป็น 2 ส่วน ดังต่อไปนี้
ด้านการรับประกันภัย.
ธุรกิจหลักของบริษัทฯ คือ รับประกันวินาศภัยทุกประเภท โดยแบ่งเป็น
บริษัทฯ ดำเนินธุรกิจรับประกันวินาศภัยตามประเภทการรับประกันภัยหลัก 4 ประเภท ได้แก่
ด้านการลงทุน.
บริษัทประกันวินาศภัยสามารถนำเงินสดคงเหลือไปลงทุนหรือแสวงหาผลตอบแทน เพื่อเป็นรายได้สำคัญอีกทางหนึ่งให้แก่บริษัทฯ โดยการเลือกลงทุนต้องพิจารณาให้เหมาะสมกับระดับความเสี่ยงที่บริษัทฯ ยอมรับได้ และมีสภาพคล่องในการเปลี่ยนสินทรัพย์ลงทุนเป็นเงินสดสำหรับส่วนที่บริษัทฯต้องใช้ในอนาคตอย่างเพียงพอ พร้อมทั้งต้องปฏิบัติตามประเภท สัดส่วน และเงื่อนไขที่กฎหมายกำหนดอย่างเคร่งครัด ภายใต้ข้อกำหนดว่าด้วยการลงทุนตามประกาศคณะกรรมการกำกับและส่งเสริมการประกอบธุรกิจประกันภัย เรื่อง การลงทุนประกอบธุรกิจอื่นของบริษัทประกันวินาศภัย (ฉบับที่ 2) พ.ศ. 2558 การให้กู้ยืมเงิน การลงทุนในหลักทรัพย์ ตั๋วแลกเงิน พันธบัตร หุ้นสามัญ หุ้นกู้ รวมทั้งการฝากเงินในธนาคาร
บริษัท ห้องเย็นโชติวัฒน์หาดใหญ่ จำกัด (มหาชน) ( ชื่อย่อ:CHOTI) เริ่มก่อตั้งเมื่อปี 2521 ที่อำเภอหาดใหญ่ จังหวัดสงขลา เพื่อประกอบกิจการห้องเย็นและผลิตอาหารทะเลแช่แข็งเพื่อการส่งออก โดยบริษัทเป็นผู้ผลิตและส่งออกกุ้งแช่แข็งไปยังตลาดต่างๆ ทั่วโลกเช่น ญี่ปุ่น ยุโรป และสหรัฐอเมริกา ภายใต้เครื่องหมายการค้าของบริษัทเอง เช่น SEA CHAMPION, SEA KING, SEA QUEEN, SEA FLOWER และ SEA STAR นอกจากนี้บริษัทยังมีบริษัทย่อย อีกแห่งคือ บริษัท เทพพิทักษ์ซีฟูดส์ จำกัด ดำเนินธุรกิจผลิตปลาหมึก
บริษัท เชาว์ สตีล อินดัสทรี้ จำกัด (มหาชน) ( ชื่อย่อ:CHOW) ก่อตั้งบริษัทเมื่อวันที่ 11 พฤศจิกายน 2546 เพื่อประกอบธุรกิจผลิตและจำหน่ายเหล็กแท่งยาวให้แก่โรงรีดเหล็กภายในประเทศและต่างประเทศ เพื่อนำไปผลิตต่อด้วยการรีดเป็นผลิตภัณฑ์เหล็กทรงยาว (Long Products)
รางวัลพระราชทานพระสุรัสวดี ครั้งที่ 29 ประจำปี พ.ศ. 2555
ชูโอ เซ็นโก (ประเทศไทย)
บริษัท ชูโอ เซ็นโก (ประเทศไทย) จำกัด (มหาชน) ( ชื่อย่อ:CHUO) จัดตั้งขึ้นเมื่อวันที่ 24 สิงหาคม 2524 บริษับประกอบธุรกิจโฆษณาด้วยการเป็นนายหน้าตัวแทน และรับทำโฆษณาแบบครบวงจร
ซี.ไอ.กรุ๊ป
บริษัท ซี.ไอ.กรุ๊ป จำกัด (มหาชน) ( ชื่อย่อ:CIG) ก่อตั้งขึ้นเมื่อวันที่ 20 สิงหาคม 2534 เพื่อประกอบธุรกิจผลิตคอยล์เย็น (Evaporator Coil) คอยล์ร้อน (Condenser Coil) และคอยล์น้ำเย็น (Chilled Water Coil) ซึ่งเป็นส่วนประกอบของเครื่องปรับอากาศ เครื่องทำความเย็น และอุปกรณ์ถ่ายเทความร้อน/ความเย็นประเภทอื่น ๆ เพื่อจำหน่ายในประเทศ จนกระทั่งในปี 2541 บริษัทจึงเริ่มผลิตและจำหน่ายไปยังต่างประเทศ จนกระทั่งในปี 2541 โดยเป็นบริษัทผู้ผลิตคอยล์บริษัทแรกที่ได้รับมาตรฐาน UL และ CSA จากประเทศสหรัฐอเมริกาและแคนาดา จดทะเบียนในตลาดหลักทรัพย์ MAI ในปี 2548 ปัจจุบันมีโรงงานอยู่ในประเทศไทยทั้งหมด 3 แห่งคือ ปทุมธานี ชลบุรี และ สมุทรปราการ และมีพนักงานกว่า 1,000 คน
เซอร์คิทอีเลคโทรนิคส์อินดัสตรีส์
บริษัท เซอร์คิทอีเลคโทรนิคส์อินดัสตรีส์ จำกัด (มหาชน) ( ชื่อย่อ:CIRKIT) บริษัทเริ่มเปิดดำเนินการเมื่อปี 2527 เพื่อดำเนินธุรกิจผลิตชิ้นส่วนอิเลคทรอนิคส์ ประเภทแผงวงจรไฟฟ้า (Integrated Circuit หรือ IC) เพื่อการส่งออก
อะเลปโป
อะเลปโป  หรือ ฮะลับ ( / ALA-LC: "") เป็นเมืองที่ตั้งอยู่ทางตะวันตกเฉียงเหนือของประเทศซีเรีย และเป็นเมืองที่ใหญ่ที่สุดของประเทศ เป็นเมืองหลวงของเขตผู้ว่าราชการอะเลปโป ซึ่งเป็นเขตผู้ว่าราชการที่มีประชากรมากที่สุดในประเทศ มีประชากรอย่างเป็นทางการ 2,132,100 คน (ค.ศ. 2004) เป็นหนึ่งในเมืองที่ใหญ่ที่สุดในภูมิภาคเลแวนต์ ร่วมหลายศตวรรษที่เมืองที่ใหญ่ที่สุดในเกรตเตอร์ซีเรีย และเป็นเมืองใหญ่เป็นอันดับ 3 ของอาณาจักรออตโตมัน รองจากอิสตันบูลและไคโร
อะเลปโปยังเป็นหนึ่งในเมืองที่เก่าแก่ที่สุดที่มีคนอาศัยอยู่อย่างต่อเนื่องยาวนานที่สุด มีคนอาศัยอยู่ตั้งแต่ช่วงต้นของ 6 สหัสวรรษก่อนคริสต์ศักราช ได้รับการกล่าวถึงในหินคูนิฟอร์มในเอบลาและเมโสโปเตเมียที่กล่าวถึง ความช่ำชองในการค้าและการทหาร และด้วยประวัติอันยาวนาน อาจเป็นสาเหตุให้เป็นจุดยุทธศาสตร์ เป็นจุดกึ่งกลางระหว่างทะเลเมดิเตอร์เรเนียนกับเมโสโปเตเมีย
อะเลปโปซึ่งชาวอิตไทต์ได้เข้าครอบเมื่อประมาณ 2 พันปีก่อนคริสต์ศักราช ต่อมาได้มีชนชาติต่าง ๆ ผลัดกันเข้ามามีอำนาจ จนถึง ค.ศ. 1517 ได้รวมอยู่ในจักรวรรดิออตโตมัน เมืองมีความโดดเด่น โดยเป็นจุดสิ้นสุดของเส้นทางสายไหม ที่เป็นเส้นทางผ่านเอเชียกลางและเมโสโปเตเมีย เมื่อมีการสร้างคลองสุเอซขึ้นในปี ค.ศ. 1869 การทำการค้าจึงทำการทางทะเล เมืองอะเลปโปก็ค่อย ๆ เสื่อม ใน ค.ศ. 1918 ระหว่างสงครามโลกครั้งที่หนึ่ง อังกฤษได้เข้ามายึดครอง และใน ค.ศ. 1920 มีฐานะเป็นรัฐหนึ่งของซีเรียซึ่งเป็นดินแดนในอาณัติของฝรั่งเศส จนกระทั่ง ค.ศ. 1925 จึงได้รวมกับดามัสกัสเป็นประเทศซีเรีย